Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4324

3. cikk Ezt a határozatot, amely angol, dán, francia, görög, holland, ír, német, valamint olasz nyelven készült, és amelynek az e nyelveken készült szövegeinek mindegyike egyaránt hiteles, közölni kell az Európai Szén- és Acélközösség tagállamaival és a Görög Köztársasággal. Kelt Brüsszelben, 1979. május 24-én. A Tanács részéről az elnök Jean FRANÇOIS-PONCET 2004/60/II. szám AZ EURÓPAI KÖZÖSSÉGEK TANÁCSÁNAK 1979. május 24-i HATÁROZATA a Görög Köztársaságnak az Európai Gazdasági Közösséghez és az Európai Atomenergia-közösséghez történő csatlakozásáról AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződés 237. cikkére és az Európai Atomenergia-közösséget létrehozó szerződés 205. cikkére, mivel a Görög Köztársaság felvételét kérte az Európai Gazdasági Közösségbe és az Európai Atomenergia-közösségbe, a Bizottság véleményének birtokában, ÚGY HATÁROZOTT: hogy elfogadja ezt a felvételi kérelmet; a felvétel feltételei és a szerződések ezáltal szükségessé váló kiigazításai a tagállamok és a Görög Köztársaság között létrejövő megállapodás tárgyát képezik. Kelt Brüsszelben, 1979. május 24-én. A Tanács részéről az elnök Jean FRANÇOIS-PONCET 2004/60/II. szám SZERZŐDÉS A BELGA KIRÁLYSÁG, A DÁN KIRÁLYSÁG, A NÉMETORSZÁGI SZÖVETSÉGI KÖZTÁRSASÁG, A FRANCIA KÖZTÁRSASÁG, ÍRORSZÁG, AZ OLASZ KÖZTÁRSASÁG, A LUXEMBURGI NAGYHERCEGSÉG, A HOLLAND KIRÁLYSÁG, NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA (AZ EURÓPAI KÖZÖSSÉGEK TAGÁLLAMAI), VALAMINT A GÖRÖG KÖZTÁRSASÁG KÖZÖTT A GÖRÖG KÖZTÁRSASÁGNAK AZ EURÓPAI GAZDASÁGI KÖZÖSSÉGHEZ ÉS AZ EURÓPAI ATOMENERGIA-KÖZÖSSÉGHEZ TÖRTÉNŐ CSATLAKOZÁSÁRÓL ŐFELSÉGE A BELGÁK KIRÁLYA, ŐFELSÉGE DÁNIA KIRÁLYNŐJE, A NÉMETORSZÁGI SZÖVETSÉGI KÖZTÁRSASÁG ELNÖKE, A GÖRÖG KÖZTÁRSASÁG ELNÖKE, A FRANCIA KÖZTÁRSASÁG ELNÖKE, ÍRORSZÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEG, ŐFELSÉGE HOLLANDIA KIRÁLYNŐJE, ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE, EGYESÜLVE azon óhajukban, hogy az Európai Gazdasági Közösséget létrehozó szerződés és az Európai Atomenergia-közösséget létrehozó szerződés célkitűzéseinek megvalósulását elősegítsék, AZZAL A SZÁNDÉKKAL, hogy e szerződések szellemében a már meghatározott alapon Európa népei között egy még szorosabb egységet építsenek ki, FIGYELEMBE VÉVE, hogy az Európai Gazdasági Közösséget létrehozó szerződés 237. cikke és az Európai Atomenergia-közösséget létrehozó szerződés 205. cikke lehetőséget teremt az európai államoknak arra, hogy e Közösségek tagjaivá váljanak, FIGYELEMBE VÉVE, hogy a Görög Köztársaság tagként való felvételét kérte e Közösségekbe, FIGYELEMBE VÉVE, hogy az Európai Közösségek Tanácsa a Bizottság véleményének elnyerését követően úgy nyilatkozott, hogy támogatja ennek az államnak a felvételét, ÚGY HATÁROZTAK, hogy közös megegyezéssel megállapítják a felvétel feltételeit, valamint az Európai Gazdasági Közösséget és az Európai Atomenergia-közösséget létrehozó szerződéseken végrehajtandó kiigazításokat, és e célból meghatalmazottjaikként jelölték ki: ŐFELSÉGE A BELGÁK KIRÁLYA, Wilfried MARTENS miniszterelnököt; Henri SIMONET külügyminisztert; Joseph VAN DER MEULEN nagykövetet, állandó képviselőt az Európai Közösségekben; ŐFELSÉGE DÁNIA KIRÁLYNŐJE, Niels Anker KOFOED mezőgazdasági minisztert; Gunnar RIBERHOLDT nagykövetet, állandó képviselőt az Európai Közösségekben; 2004/60/II. szám A NÉMETORSZÁGI SZÖVETSÉGI KÖZTÁRSASÁG ELNÖKE, Hans-Dietrich GENSCHER szövetségi külügyminisztert; Helmut SIGRIST nagykövetet, állandó képviselőt az Európai Közösségekben; A GÖRÖG KÖZTÁRSASÁG ELNÖKE, Konstantinosz KARAMANLISZ miniszterelnököt; Georgiosz RALLISZ külügyminisztert; Georgiosz KONTOGEORGISZ európai közösségi kapcsolatokért felelős tárca nélküli minisztert; A FRANCIA KÖZTÁRSASÁG ELNÖKE, Jean FRANÇOIS-PONCET külügyminisztert; Pierre BERNARD-REYMOND külügyi államtitkárt; Luc de la BARRE de NANTEUIL nagykövetet, állandó képviselőt az Európai Közösségekben; ÍRORSZÁG ELNÖKE, John LYNCH miniszterelnököt; Michael O’KENNEDY külügyminisztert; Brenadan DILLON nagykövetet, állandó képviselőt az Európai Közösségekben; AZ OLASZ KÖZTÁRSASÁG ELNÖKE, Giulio ANDREOTTIT a Miniszterek Tanácsának elnökét; Adolfo BATTAGLIA külügyi államtitkár-helyettest; Eugenio PLAJA nagykövetet, állandó képviselőt az Európai Közösségekben; Ő KIRÁLYI FENSÉGE A LUXEMBURGI NAGYHERCEG, Gaston THORN kormányfőt, külügyminisztert; Jean DONDELINGER nagykövetet, állandó képviselőt az Európai Közösségekben; ŐFELSÉGE HOLLANDIA KIRÁLYNŐJE, CH. A. van der KLAAUW külügyminisztert; J. H. LUBBERS nagykövetet, állandó képviselőt az Európai Közösségekben; ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE, CARRINGTON külügyi és nemzetközösségi minisztert; Donald MAITLAND nagykövetet, állandó képviselőt az Európai Közösségekben; 2004/60/II. szám AKIK kicserélve jó és kellő alakban talált meghatalmazásaikat, A KÖVETKEZŐKBEN ÁLLAPODTAK MEG:

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes